Unionsriget inkluderede i hovedsagen de to rigsdele Danmark og Norge, men omfattede også provinserne [[Hertugdømmet Slesvig|Slesvig]] og [[Hertugdømmet Holsten|Holsten]], der var særskilte administrative enheder, de oprindeligt norske skatlande [[Grønland]], [[Island]], [[Færøerne]], [[Shetland]] og [[Orkneyøerne]] som fra [[landnam]]stiden var underlagt den norske konge, samt efterhånden et antal oversøiske [[Danske kolonier|kolonibesiddelser]]. Ved rigsfællesskabets start var de nuværende svenske landskaber [[Skåne]], [[Halland]], [[Bohuslen]], [[Herjedalen]] og [[Jämtland]] ligeledes en del af rigsfællesskabet, men de mistedes i 1658 til Sverige. Opløsningen af unionen mellem de to lande i 1814 fik ikke indvirkning på forholdet mellem Danmark og hertugdømmerne, som derefter med [[Sachsen-Lauenburg|Lauenborg]] dannede [[helstaten]] indtil [[2. Slesvigske Krig|1864]], og de tidligere norske områder Færøerne, Island og Grønland som efter rigsopløsningen forblev danske besiddelser.
Filosofi Historie Tidligere_riger,_stater,_protektorater,_kolonier_og_lande Foreninger Organisationer